Тақырыбы: «Аяулы күз, Алтын күз»

**Жүргізуші:** Армысыздар, мейірімді ата - аналар, қымбатты ұстаздар, оқушылар! Табиғат - күллі тіршілік атаулының қуатты қонысы, алтын ұя бесігі, құт берекесі. Осы табиғаттың төрт мезгілінің алатын орны ерекше. Күз адам баласына молшылық, береке әкелетін мезгіл. Сондықтанда да, адамдар күзді берекелі күз, алтын күз деп баға береді. Алтын дейтін себебі, біріншіден, айналаның бәрі сап - сары түске боялады, екіншіден, алтын байлықтың белгісі. Күзде егінді жинап алатын болған ата - бабаларымыз «Сабан той» өткізіп, күз берекесін тойлап отырса, әрбір мектепте осы күз мерекесін тойлау, кештер өткізу дәстүрге айналған. Сол дәстүрді жалғастыра отырып,«Аяулы күз, Алтын күз - 2018» мерекесімен құттықтаймын.

 Алтын күз біз бен сізге шуақ шашсын,

 Көңілді серіппелі күйін ашсын.

 Бақ пенен шаттық бірге қатар қонып,

 Береке бірлікпенен ортақтассын.

 Көңіл қойып, құлақ салыңыздар!

Үнсіздік орнап тына қалыңыздар!

Бүгінгі біздің бағдарламамызда:

 Келтіретін әрдайым сезім күйін,

 Көресіздер қызықтың неше түрін

Әншінің анықтаған әнін естіп,

 Көңіліңіз қалары хақ бір серпіліп.

 Осылай бәрі - бәрі болып жатса,

 Мақсатқа қалар едік біз де жетіп.

**Жүргізуші:** Сайыс бес бөліммен тұрады:

 1. Кел танысайық

2. Өз өнерін көрсету

3. Қас - қағым сәт.(Күз мезгіліне қатысты сұрақтарға жауап беру)

4. Күзгі ханзада мен ханшайымы (күзгі сән үлгілерін көрсету.)

5. Күзгі сыйы.(Күзгі табиғи материалдан жасаған жұмыстарын көрсету)

 **Жүргізуші:** Нағыз сары алтындай сары күз – қыркүйек айы. Ол - еңбек айы. Күз маусымының екінші ай – қазан. Бұл ай – мереке басы. Өйткені дихандар сабантой жасайды. Күздің соңғы айы - қараша. Күз мейрам құтты болсын баршаға. Әділқазы алқалармен таныстырып, кетейінші осы отырған баршаңа,- дей отырып құрметті көрермендер әділқазы алқаларымен таныстырып өтейін.

1

2

3

 **Жүргізуші:** Біздерде ойын - сауық басталады,

 Тамаша ән айтылып, би билейді.

 Қошеметтеп қол соғып отырайық,

Ұмытармыз күні бойы шаршағанды.

Аққудай әдеміміз, сұлу жанбыз

Жан сұлуы мен тән сұлуын тепе - тең ғып Еріксіз өзімізге қаратамыз - деп «Аяулы күз, Алтын күз - 2018» атты байқауымызға қатысатын үміткерлерімізді қошеметпен ортаға шақырамыз. Бүгінгі балымыздың үміткер ханзадалары мен ханшайымдары. Қош келдіңіз көрермен, «Аяулы күз, Алтын күз» кешіне.

 Отырыңыз қол соғып,

 Шат күлкіге бөлене.

Көбейді құт - береке,

 Астық толы қоймамыз.

Құтты болсын мереке,

 «Алтын күзді» тойлаймыз.

 Ендеше, құрметті көрермендер қатысушыларымызға сәттілік тілей отырып, алдымен топтың қайсысы бірінші болып шығатынын анықтап алайық. Ол үшін жеребе тартса дейміз ханзадалар.

**Жүргізуші:**

 Құрметті көпшілік көрерменім,

 Жақсылыққа әрдайым артқан сенім.

 Ақжол тілеп үкілі үміттерге,

Таныстыру шартына кезек бердім.

Ендеше бірінші шартымыз «Кел танысайық» үміткерлеріміздің өздерін таныстыруы. Олай болса, ардақты да, аяулы әділқазыларға жүгінейік. «Кел танысайық» бөліміне бағасын берсеңіздер екен.

**Жүргізуші**: Күз келді, хан мен ханшайым,

 Өткізді күзгі бал айын.

Ағызар сөйлеп сөз майын,

 Ал ханымыз ақылды.

Барша жұртты шақырды,

Би де билеп ән айтты.

Қуаныштан шалқыды.

Ханзадаларымыз бен ханшайымымызды өз өнерлерін көріп болсақ, үшінші бөлімі «Қас - қағым сәт».(Күз мезгіліне байланысты сұрақтарға жауап беру) кезек берейік. «Жапырақ теру» ойыны арқылы ұйымдастырылады. Алдарыңыздағы шашылған жапырақшалардағы сұрақтарға жауап беру

. 1 - сұрақ: Күз мезгілінде табиғат қандай өзгерістерге ұшырайды? - Күн суытады, жаңбыр жауады, жапырақтар сарғайып жерге түседі, құстар жылы жаққа ұшады. Адамдар, балалар жылы киінеді.

2 - сұрақ: Жұмбақ шешу. Ағайынды бәрі, Шықса – жасыл, Түссе – сары. Бұл не? Жапырақ 3 - сұрақ: Күз мезгілі нешеге бөлінеді? - Ерте күз, алтын күз, қара күз.

 4 - сұрақ: Күз айларын ата. - Қыркүйек, қазан, қараша.

 5 - сұрақ: Жұмбақ шешу. Аспай піскен, қайнамай түскен. - Жеміс.

6 - сұрақ: «Мақал - мәтелді жалғастыр» 1. Еңбек түбі -------------------- 2. Еңбек етсең ерінбей --------------------

7 - сұрақ: Бес жеміс - жидектерді атап беру. - Алма, алмұрт, жүзім, өрік, шабдалы.

8 - сұрақ: Бес көкөністерді атап беру. - Пияз, қызанақ, орамжамжапырақ, картоп, сәбіз. Әділқазылар бағаларын берсе.

**Жүргізуші:** Бүгінгі кеш өтіп жатыр өз мәнімен,

Әр сұлу әсем болар өз сәнімен.

 Күз сәні өнерімен ортаға шығып,

 Сән көрсетер сайыскерлер сәнімен - деп қатысушыларымыз өз шығармашылықтарымен жасаған «Күзгі ханзада мен ханшайымды» (күзгі сән үлгілерін көрсету) сән үлгісінде ортаға шақырамыз. Олай болса, қол соғып қошеметтеп отырайық.

**Жүргізуші**:Салмақты ұлдар мен сымбатты қыздарымыздың өз қолдарымен жасаған киім үлгілерін тамашалап болсақ, әділқазыларға сөз берсек.

 **Жүргізуші:** Көрсетеді өнер әр салада сайысып,

 Қимылдары жүргендей бір жай ұшып

Мерекелік күзгі сыйды жасапты,

 Ұлдарымыз бен қыздарымыз бірлесіп. «Күз сыйы» бөлімінде қатысушыларымыз күзгі сыйдан өз шығармашылықтары бойынша дайындап әкелген туындыларымен таныстырсын. Олай болса, топтарымыздың өздері дайындаған табиғи материалдан әкелген жұмыстарын таныстырып өтсін. Жәнеде әділ қазылар алқасы да қарап бағалап жіберсе.

 **Жүргізуші:** Білім - теңіз, мектепті кеме дейміз,

 Білім мен тәрбие егіз неге дейміз,

 Әдемі мен тәлімі үндесетін,

 Жастарды болашаққа жетелейміз.

Жеңістер мен жеңілістен тұратын

Өмір - күрес, жеткізе ме мұратын.

 Жеңбедім деп, жеңілдім деп ренжімегің,

 Қатысу да бір жеңіс, жан болсаң сен ұғатын.

 Қош демейміз, әлі талай сайыстар бар

Өнерлерің өрлей берсін, қайыспаңдар,

 Ойлы орта кеңейсін күннен – күнге

 Өскен елдің жұртынан қалыспаңдар,- деп отырып бүгінгі «Аяулы күз, Алтын күз - 2018» байқауының нағыз ханзадасы мен ханшасын жариялау үшін ортаға құрметті әділқазылар алқасын шақырамыз. Құрметті көрермендер! Жемпаздарымызға биік шындарды бағындырып, қонар тұғырлары биіктей берсін дей отырып, кешімізді осымен аяқтаймыз! Жеңісті күндерде кездескенше!!!!!!